Hola, sóc la Maria Agustina. Tinc 8 anys. Sóc de l’Equador. El que més recordo del meu país és l’escola on anava perquè tenia molts amics i era molt gran.

Ara visc a Terrassa amb els meus  pares. Faig tercer de primària a l’escola Joan Marquès Casals. Sé parlar castellà, una mica català i una mica anglès.

El  que més m’agrada de Terrassa és l’escola nova, els amics i la roba. La roba que hi ha a Catalunya m’agrada més que la que hi ha al meu país.

Sóc una nena baixa i prima. Tinc el cabell negre, una mica llarg i una mica arrissat. Sempre porto una cinta de color rosa i blau cel al cap amb flors i cors.

Tinc els ulls petits, foscos i marrons. Tinc la cara rodona. Tinc la boca, les orelles i el nas petits.

El que més m’agrada fer és cantar cançons. El meu color preferit  és el rosa.

També m’agrada anar a la piscina, escoltar música, anar a l’església els diumenges, veure la televisió, fer servir l’ordinador, veure pel·lícules de riure i m’agrada compartir. La meva cantant  preferida és la Hannah Montana .

Sóc  amable, simpàtica i juganera.

